Diari Oficial de la Generalitat Valenciana


Sumari del DOGV 2864, del 07-11-1996 (1996/839793)

DECRET 192/1996, de 25 d'octubre, del Govern Valencià, pel qual es modifica el Reglament Orgànic i Funcional de la Conselleria d'Agricultura i Medi Ambient.
------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1996/10/25/192/dof/vci/html**

### Dades del document

Número de DOGV
:   2864

Data del DOGV
:   07-11-1996

Secció del DOGV
:   DISPOSICIONS GENERALS

Número del document
:   1996/839793


Data del document
:   25-10-1996

Organisme emissor
:   Conselleria d'Agricultura i Medi Ambient

Tipus de document
:   Decret

Anàlisi jurídica

DECRET 192/1996, de 25 d'octubre, del Govern Valencià, pel qual es modifica el Reglament Orgànic i Funcional de la Conselleria d'Agricultura i Medi Ambient.   
A través del Decret 22/1996, de 5 de febrer, el Govern Valencià va aprovar el Reglament Orgànic i Funcional de la Conselleria d'Agricultura i Medi Ambient.  
L'assumpció per part de l'esmentada Conselleria de noves competències com a conseqüència de les transferències corresponents a ajudes dirigides al sector agrari a càrrec de la secció Garantia del Fons Europeu d'Orientació i Garantia Agrària (FEOGA), com també les exigències sorgides com a conseqüència de l'aprovació del Decret 178/1996, de 2 d'octubre, del Govern Valencià, pel qual es determina l'organisme pagador i l'organisme de certificació d'aquestes despeses, i en el qual es designa la Conselleria d'Agricultura i Medi Ambient per a actuar com a òrgan encarregat del pagament, dins de la Generalitat Valenciana, de les despeses que es reflecteixen en l'article 3 del Reglament (CEE) 729/70, fa necessària la modificació del primitiu disseny organitzatiu per adequar-lo a les noves circumstàncies, incorporant-hi alhora algunes modificacions estructurals que es consideren convenients per al millor funcionament de la Conselleria.  
Per tot això, a proposta de la consellera d'Agricultura i Medi Ambient, i després de la deliberació prèvia del Govern Valencià, en la reunió del dia 25 d'octubre de 1996,  
DECRETE  
Article 1  
Els articles 2, 11, 12, 14, 23, 24, 25 i 31 del Reglament Orgànic i Funcional de la Conselleria d'Agricultura i Medi Ambient aprovat pel Decret 22/1996, de 5 de febrer, tindran la redacció següent:  
«Article 2  
La consellera és l'autoritat superior de la Conselleria. Per sota d'aquesta, el nivell directiu s'estructura en els òrgans següents:  
1. Subsecretaria  
2. Secretaria General  
3. Direcció General de Comercialització, Indústria Agroalimentària i Relacions Agràries.  
4. Direcció General de Política d'Estructures, Regadius i Desenvolupament Rural.  
5. Direcció General d'Investigació, Sanitat i Tecnologia.  
6. Direcció General de Produccions, Mercats i Pesca.  
7. Direcció General de Desenvolupament Forestal.  
8. Direcció General de Qualitat Ambiental.  
9. Direcció General del Medi Natural.»  
«Article 11  
1. El secretari general proveirà a la coordinació dels diferents òrgans de la Conselleria en aquelles actuacions que calga realitzar conjuntament i vetlarà per l'eficaç tramitació dels assumptes que han d'atendre els serveis que depenen d'ell i que afecten els altres, en l'exercici de les funcions que es determinen en l'article 75 de la Llei de la Generalitat Valenciana 5/1983, de 30 de desembre, de Govern Valencià.  
2. En particular, desenvoluparà les funcions següents:  
a) Exercir la coordinació de les direccions generals i dels serveis territorials de la Conselleria.  
b) Coordinar la negociació de qualsevol transferència de competències relativa a la Conselleria.  
c) Coordinar i elaborar projectes o plans d'actuació i programes de necessitats i els avantprojectes dels pressupostos de la Conselleria.  
d) Prestar assistència tècnica a la consellera i als directors generals en tot allò on siga requerit.  
e) Informar el personal directiu de la Conselleria sobre la procedència legal i viabilitat econòmica dels seus programes d'actuació i establir els mitjans d'informació necessaris per a mantenir-lo al corrent de les activitats de la Conselleria.  
f) Informar sobre els assumptes que la consellera ha de sotmetre al Govern Valencià o al president de la Generalitat Valenciana.  
g) Proposar la millora i el perfeccionament dels serveis dels diferents centres de la Conselleria, i vetlar per l'organització i els mètodes de treball d'acord amb els respectius costos i rendiments primordialment.  
h) Proposar normes generals sobre adquisició de material i totes aquelles disposicions que afecten el funcionament dels serveis.  
i) Preparar compilacions de les disposicions vigents que afecten la Conselleria, proposar les refundicions i revisions de textos legals que es consideren oportunes i cuidar de les publicacions tècniques, periòdiques o no, de la Conselleria.  
j) Dirigir i facilitar la formació d'estadístiques sobre les matèries de competència del Govern Valencià que afecten la Conselleria, en col·laboració amb la Direcció General d'Economia o altres organismes amb els quals es considere convenient.  
3. Sense perjudici de la superior direcció del departament, atribuïda a la consellera, exercirà les funcions de direcció i control de l'organisme pagador per al pagament de les despeses previstes en l'article 3 del Reglament (CEE) 729/70, en els termes que es preveuen en el Decret 178/1996, de 2 d'octubre, del Govern Valencià.  
   
4. En els casos d'absència, vacant o malaltia, el secretari general serà substituït en les seues funcions per un dels directors generals, segons l'ordre que s'estableix en l'article 2.»  
Article 12  
Integren la Secretaria General les unitats següents:  
- La Secretaria General Administrativa.  
- El Servei Jurídic.  
- El Servei d'Inspecció Interna de l'Organisme Pagador  
- El Servei de Promoció Comarcal.»  
«Article 14  
Els serveis que depenen de la Secretaria General Administrativa, sense perjudici del que s'estableix en l'article anterior, tindran a càrrec seu l'exercici de les funcions generals següents:  
- Servei de Gestió Administrativa, al qual correspondrà l'estudi i les propostes en matèria de personal pròpies de la Conselleria; estudiarà, prepararà i formalitzarà els expedients de contractació administrativa d'obres, serveis i subministraments; la secretaria de la Junta de Compres, com també la tramitació administrativa general.  
- Servei de Gestió Econòmica i Pressupostària, al qual competirà l'elaboració de l'avantprojecte de pressupostos de la Conselleria, les propostes i tramitacions d'ingressos i també el seguiment i control d'aquests i les propostes de pagaments, moviment de fons, provisió de comptes, i l'estudi i proposta de control dels pressupostos i dels programes d'inversions, i li competirà també la participació en les propostes que tinguen com a finalitat l'obtenció de fons externs a la Generalitat Valenciana; coordinar l'elaboració i efectuar la tramitació i el seguiment de les actuacions finançades per fons de la Unió Europea, i la notificació d'ajudes públiques.  
En l'àmbit exclusiu de la normativa comunitària, correspondrà al Servei de Gestió Econòmica i Pressupostària portar la comptabilitat dels pagaments de les despeses corresponents a la política agrícola comuna, en els termes que es preveuen en l'article 4 del Decret 178/1996, de 2 d'octubre, del Govern Valencià.  
- Servei de Supervisió de Projectes, al qual correspondrà l'examen dels avantprojectes i dels projectes d'obres, com també les modificacions d'aquests, fins i tot la comprovació aritmètica, per a la qual cosa demanarà els aclariments, ampliacions de dades, estudis o rectificacions que troben oportuns, i exigirà la solució o solucionarà per ell mateix els defectes observats; també la vigilància del compliment de les normes reguladores en la matèria, i farà complir les prevencions que es contenen en les normes sobre contractació administrativa i en les d'ordenació, regulació i coordinació dels criteris tècnics i, en general, totes les funcions que li atribuïsca la legislació de contractes de les administracions públiques.  
- Servei d'Afers Generals, al qual correspondrà l'arxiu, registre i custòdia de documents i la gestió dels afers generals, com ara règim interior, parc mòbil, inventari i manteniment de les instal·lacions de la Conselleria.  
- Servei d'Informàtica, al qual correspondrà atendre l'harmonització del material i la documentació informàtica utilitzats per la Conselleria, coordinarà i impulsarà les accions realitzades en la matèria; assessorarà les diferents unitats i desenvoluparà els criteris per a l'adquisició i la utilització dels béns i els serveis informàtics, amb la garantia de la compatibilitat adequada d'aquests, com també el perfeccionament tècnic del personal de la Conselleria.  
- Servei d'Organització i Tècniques de Gestió, el qual tindrà al seu càrrec l'ordenació, la coordinació, la supervisió i el control de l'esquema organitzatiu de la Conselleria, el control del rendiment i bon funcionament dels serveis i del personal adscrit a la Conselleria, i la simplificació i la normalització dels procediments administratius.»  
«Article 23  
Per al desenvolupament d'aquestes funcions, la Direcció General d'Investigació, Sanitat i Tecnologia s'estructurarà en els serveis següents:  
- Servei de Desenvolupament Tecnològic Agrari, al qual correspondrà l'experimentació i l'adaptació de les innovacions en les tècniques de producció agropecuàries; la introducció i l'assaig de nous materials vegetals i la detecció i la resolució dels problemes que afecten els conreus, i també el suport a les investigacions sobre aquests. També seran funcions d'aquest Servei la transferència de tecnologia agrària als sectors productius; l'assessorament i l'assistència tècnica als agricultors i ramaders; la divulgació de la informació sobre els avenços tecnològics, i la formació professional agrària a través de l'organització de cursos, conferències i demostracions.  
- Servei de Sanitat i Certificació Vegetal, al qual correspondrà la detecció de plagues i malalties dels conreus i l'estudi de noves estratègies de prevenció dels danys que provoquen sobre les collites; l'experimentació i el desenvolupament de mètodes de defensa fitosanitària, inclosa la planificació de la lluita biològica, dirigida i integrada; la proposta de normativa per a l'ús correcte dels plaguicides; el foment de l'agricultura compatible amb el medi ambient i la gestió del Registre d'Establiments i Serveis de Plaguicides. També seran funcions d'aquest Servei l'ordenació del procés de producció de material vegetal de reproducció i flor tallada, inclòs el control, certificació i inspecció del procés comercial; els assajos de valor agronòmic en el material vegetal de reproducció; l'expedició dels passaports fitosanitaris i la gestió del Registre Oficial de Productors, Comerciants i Importadors de Vegetals, com també les funcions derivades dels registres de Productes de Plantes de Viver, de Comerciants de Llavors i Plantes de Viver i de Productors de Flor Tallada.  
- Servei d'Anàlisi Agroalimentària, al qual correspondrà la realització de les valoracions analítiques relacionades amb els mitjans de producció agrària, com ara aigües, sòls, materials vegetals, fertilitzants, plaguicides, etc.; les anàlisis per a la determinació dels nivells de contaminació pels productes d'ús agrícola dels recursos mediambientals; la verificació de la qualitat dels productes agroalimentaris, com també la detecció d'additius o residus de productes fitosanitaris prohibits, perillosos o contaminants en aquests; el registre i l'autorització dels laboratoris privats dedicats a aquestes matèries, i l'expedició de certificats oficials d'anàlisis.  
- Servei de Viticultura i Enologia, al qual correspon l'experimentació en viticultura, desenvolupament de tecnologies d'elaboració del vi, la transferència de tecnologia i l'assistència tècnica i la formació professional en viticultura i enologia realitzades en l'Institut de Viticultura i Enologia situat a Requena.   
- Servei d'Estudis sobre el Regadiu, al qual correspon la realització d'assajos i experiències en matèria d'aplicació de nous sistemes de reg, el suport a les investigacions en matèria d'utilització d'aigües per a ús agrícola, la coordinació de les actuacions en matèria de transferència de tecnologia, l'assessorament tècnic, la difusió de la informació i la formació professional en matèria de regadiu. Així mateix, li correspondrà la compilació i la sistematització de la informació i la documentació en matèries relacionades amb l'aigua i el reg i la realització d'estudis específics relacionats amb la problemàtica de la utilització dels recursos hídrics.»  
«Secció setena  
De la Direcció General de Produccions, Mercats i Pesca  
Article 24  
A la Direcció General de Produccions, Mercats i Pesca correspondrà la proposta, el desenvolupament i l'execució de la política de la Conselleria en matèria d'ordenació, desenvolupament i millora de les produccions i mercats agrícoles, ramaders i pesquers, com també les relacions amb les confraries de pescadors i la formació i la capacitació professional maritimopesquera, inclosa la gestió dels auxilis econòmics dels àmbits autonòmic, estatal i comunitari corresponents a aquesta política.  
Article 25  
- Correspondrà al Servei de Producció i Sanitat Animal la programació de les activitats tècniques derivades de l'ordenació i la millora de les produccions ramaderes, inclosa la racionalització de l'ús dels recursos i sistemes utilitzats en l'activitat pecuària; nuclis zoològics, estabularis i activitats relacionades amb la producció animal i els animals de companyia, centres aqüícoles i indústries d'eliminació de cadàvers. Així mateix, seran competència d'aquest Servei les actuacions en matèria de sanitat animal, inclosa l'analítica, el disseny i l'execució de campanyes per a la prevenció, control i eradicació de malalties; la vigilància sanitària de les explotacions; els medicaments veterinaris i el benestar animal.  
- Correspondran al Servei de Pesca les actuacions relacionades amb la pesca marítima en aigües interiors, el marisqueig i l'aqüicultura; l'ordenació del sector pesquer i la protecció de la pesca i del medi marí, inclosos els estudis i l'experimentació en aquestes matèries. Així mateix, seran competència seua les relacions amb les confraries de pescadors i les funcions relatives a la formació i ensenyament nàutiques i pesqueres.  
L'Institut Politècnic Marítim Pesquer de la Mediterrània, els òrgans de govern del qual es regeixen pel Decret 100/1990, de 25 de juny, del Govern Valencià, s'adscriurà a la Conselleria d'Agricultura i Medi Ambient a través d'aquest Servei.»  
«Article 31  
Per al desenvolupament de les seues funcions, la Direcció General del Medi Natural s'estructurarà en els serveis següents:  
- Servei d'Espais Naturals, al qual correspondrà l'elaboració, l'execució i el seguiment de plans i programes de protecció dels espais naturals i altres elements i conjunts de valor mediambiental; la restauració o la rehabilitació dels espais afectats per processos degradatoris d'origen humà o natural; l'administració i la gestió dels parcs i els paratges naturals de la Comunitat Valenciana i de qualsevol altra figura jurídica de protecció dels espais naturals, d'acord amb la legislació vigent; les zones humides, l'execució dels programes d'educació ambiental i les aules de la natura.  
- Servei de Protecció d'Espècies, al qual correspondran les matèries de vies pecuàries; estimació de ribes; reserves i refugis de caça; vedats de caça controlada socials, locals i privats; caça i pesca continental; i la protecció de la flora i fauna silvestre.  
- Servei de Coordinació. Es constitueix com una unitat delegada de la Secretaria General per a la gestió i la coordinació dels assumptes econòmics i administratius que li siguen encomanats relatius a la direcció general.»  
Article 2  
S'incorporen els articles següents al Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer.  
«Article 15 bis  
Correspondrà al Servei d'Inspecció Interna de l'Organisme Pagador la verificació dels procediments adoptats en les funcions d'organisme pagador i l'adequació a la normativa comunitària, com també la verificació de la comptabilitat derivada d'aquestes funcions, tot això d'acord amb el que es disposa en el Reglament (CE) 1663/95, de la Comissió, de 7 de juliol de 1995.»  
«Article 24 bis  
Per al desenvolupament d'aquestes funcions, la Direcció General de Produccions, Mercats i Pesca s'estructura en les unitats següents:  
- àrea de Produccions i Mercats Agrícoles  
- Servei de Producció i Sanitat Animal  
- Servei de Pesca.  
- De l'àrea de Produccions i Mercats Agrícoles dependran el Servei de Producció Vegetal i el Servei de Mercats Agraris.   
Directament dependent del director general, l'àrea de Produccions i Mercats Agrícoles té les funcions de coordinar i desenvolupar les activitats relacionades amb la producció agrícola i el funcionament dels mercats agraris i la seua ordenació i millora, com també l'elaboració de les normes d'actuació i els mecanismes de col·laboració amb altres administracions públiques en aquestes matèries.   
Correspondrà al Servei de Producció Vegetal la programació i l'execució de les activitats tècniques derivades de l'ordenació i millora de les produccions agrícoles en el marc de la normativa comunitària, incloses les mesures de reestructuració i reconversió de conreus; les relatives als mitjans de producció; la introducció d'innovacions i avaluació de noves tècniques; la cobertura davant de danys climatològics per mitjà del foment de la contractació d'assegurances agràries; la valoració i la instrumentació d'ajudes econòmiques en cas de catàstrofes meteorològiques i l'exercici de les funcions administratives en relació amb els registres de conreus i plantacions.  
Correspondrà al Servei de Mercats Agraris el desenvolupament i l'aplicació de les normes sobre ajudes lligades a intervencions, i l'execució i el seguiment de les mesures, nacionals o procedents de la Unió Europea, d'intervenció en els mercats agraris i pesquers, com també la gestió dels recursos financers per a l'exercici d'aquestes mesures. Així mateix, li correspon el control qualitatiu i analític de les operacions on intervinga, i qualsevol altra que en matèria de proveïment i intervenció de productes agraris corresponga a la Conselleria d'Agricultura i Medi Ambient.  
DISPOSICIONS FINALS  
Primera  
S'autoritza la consellera d'Agricultura i Medi Ambient perquè, per mitjà d'una ordre, aprove un text refós del Reglament Orgànic i Funcional de la Conselleria d'Agricultura i Medi Ambient que n'harmonitze els preceptes.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 25 d'octubre de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI